Die primêre behandeling van skisofrenie is antipsigotiese medikasie, dikwels in kombinasie met sielkundige en sosiale ondersteuning. Hospitalisasie kan plaasvind vir ernstige episodes óf vrywillig óf (indien die geestesgesondheidswetgewing dit toelaat) onvrywillig. Langtermyn hospitalisasie is ongewoon sedert de-institusionalisering wat in die 1950's begin het, hoewel dit steeds voorkom. Gemeenskapsondersteuningsdienste, insluitend drop-in sentrums, besoeke deur lede van 'n gemeenskapspan vir geestesgesondheid, ondersteunende indiensneming en ondersteuningsgroepe is algemeen. Sommige bewyse dui daarop dat gereelde oefening 'n positiewe uitwerking op die fisiese en geestelike gesondheid van mense met skisofrenie het.
Gemeenskapsondersteuning